Rahul chowdary
హైదరాబాద్‌: ప్రొ కబడ్డీ బాయ్‌, తెలుగు టైటాన్స్‌ సారథి రాహుల్‌ చౌదరి మరో అరుదైన రికార్డు ఖాతాలో
వేసుకున్నారు. అన్ని సీజన్లలో కలిపి 609 రైడింగ్‌ పాయింట్లు చేసిన ఒకే ఒక ఆటగాడిగా నిలిచారు.
బెంగుళూరు బుల్స్‌తో జరిగిన మ్యాచ్‌లో 8 పాయింట్లు చేసి ఈ ఘనత సాధించారు. ఇప్పటివరకు 74
మ్యాచ్‌లు ఆడిన రాహుల్‌ మొత్తం 645 పాయింట్లు సాధించారు. అందులో 603 రైడింగ్‌, తక్కిన
42 ట్యాకిల్‌ పాయింట్లు. అన్ని సీజన్‌లలో కలిపి 1267 సార్లు కూతకెళ్లిన రాహుల్‌ 486 సార్లు
విజయవంతం అయ్యారు. 225 సార్లు ప్రత్యర్థులకు చిక్కారు. 556 సార్లు పాయింట్లు లేకుండా వచ్చారు.